8. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Άριθ. Δ. 17100/1935/77 της 8 Ιουλ./6 Αυγ. 1977 (ΦΕΚ Β΄ 748) Περί οργανώσεως και λειτουργίας των κατά Νομαρχίαν συνιστωμένων Τοπικών Συμβουλίων Αυτοκινήτων. Έχοντες υπ’ όψει τας διατάξεις της παραγρ. 4 του άρθρου 22 του Νόμου 588/77, «περί οργανώσεως των Αστικών Συγκοινωνιών Πρωτευούσης και άλλων τινων διατάξεων», αποφασίζομεν: Άρθρον 1. Σύγκλησις – απαρτία. 1.Τα τοπικά Συμβούλια αυτοκινήτων συγκαλούνται προσκλήσει του Προέδρου αυτών, οσάκις ζητείται υπό του οικείου Νομάρχου ή Αναπληρωτού Νομάρχου (Προϊσταμένου Διαμερίσματος Νομαρχίας) η γνωμοδότησίς των κατ’ εφαρμογήν των διατάξεων των παραγρ. 1 και 5 του άρθρου 22, των παραγρ. 1 και 2 του άρθρου 24 και των παραγρ. 1 και 3 του άρθρου 31 του Ν. 588/1977. 2.Η πρόσκλησις επιδίδεται εις τα μέλη των Τοπικών Συμβουλίων Αυτοκινήτων και τους αναπληρωτάς των ως και τους άνευ δικαιώματος ψήφου συμμετέχοντας εις ταύτα τρεις (3) τουλάχιστον ημέρας προ της ημερομηνίας συνεδριάσεως. Εις την πρόσκλησιν αναγράφονται αναλυτικώς τα προς συζήτησιν θέματα, εφ’ όσον δεν υφίσταται επ ‘αυτών εισήγησις ή σχετικά στοιχεία, ταύτα συνεπιδίδονται εις τα μέλη των Συμβουλίων. Σελ. 350,808(α) Τεύχος 670-Σελ. 122 3.Μέλος Τοπικού Συμβουλίου Αυτοκινήτων, μη δυνάμενον εξ οιουδήποτε λόγου να παραστή εις την συνεδρίασιν, καθιστά τούτο γνωστόν εις τον Γραμματέα του Συμβουλίου, όστις ακολούθως μεριμνά δια την έγκαιρον ειδοποίησιν του αναπληρωτού του. 4.Κατά την συζήτησιν θέματος καθορισμού του αριθμού των λεωφορείων εκάστου Κ.Τ.Ε.Λ. (άρθρον 31 παρ. 1 Νόμου 58/77 εις την σύνθεσιν του Τοπικού Συμβουλίου Αυτοκινήτων δεν μετέχει ο άνευ ψήφου εκπρόσωπος των κατόχων επιβατηγών αυτοκινήτων δημοσίας χρήσεως, οσάκις δε τούτο επιλαμβάνεται θέματος καθορισμού δυνάμεως υπεραστικών λεωφορείων Κ.Τ.Ε.Λ,, δεν μετέχει αυτού ο εκπρόσωπος του Δήμου (άρθρον 31, παρ. 2 Νόμου 588/77). 5.Τα Τοπικά Συμβούλια Αυτοκινήτων ευρίσκονται εν απαρτία και συνεδριάζουν εγκύρως, όταν παρίστανται τρία (3) τουλάχιστον των, μετά ψήφου, μελών αυτών ή οι αναπληρωταί των. Άρθρον 2. Συνεδρίασις  - Λήψις αποφάσεων. 1.Τας συνεδριάσεις του Τοπικού Συμβουλίου Αυτοκινήτων διευθύνει ο Πρόεδρος αυτού και εν απουσία τούτου το αρχαιότερον των παρισταμένων, εκ μονίμων υπαλλήλων του Δημοσίου, μελών του. 2.Ο διευθύνων την συνεδρίασιν του Συμβουλίου δύναται να ορίζη εισηγητήν επί του υπό συζήτησιν θέματος, εφ’ όσον δεν έχει ήδη ορισθή τοιούτος κατά την σύγκλησιν του Συμβουλίου. 3.Οι άνευ ψήφου μετέχοντες των συνεδριάσεων του Συμβουλίου δικαιούνται ν’ αναπτύξουν προφορικώς και γραπτώς τας απόψεις των και να ζητήσουν να διατυπωθούν αύται εις τα πρακτικά. 4.Αι αποφάσεις του Συμβουλίου λαμβάνονται δι’ απολύτου πλειοψηφίας των παρόντων μελών αυτού, εν ισοψηφία υπερισχυούσης της ψήφου του διευθύνοντος την συνεδρίασιν. 5.Επί των συζητήσεων τηρούνται λεπτομερή πρακτικά, αντίγραφα των οποίων δικαιούται να λάβη οιοσδήποτε των μετασχόντων της συνεδριάσεως. Άρθρον 3. Γραμματεύς Συμβουλίου. Καθήκοντα Γραμματέως του Τοπικού Συμβουλίου Αυτοκινήτων ανατίθενται δια της περί συγκροτήσεως αυτού αποφάσεως εις μόνιμον υπάλληλον της οικείας Νομαρχιακής Υπηρεσίας Συγκοινωνιών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Βλ. και Νόμ. 588/1977 περί οργανώσεως των Αστικών Συγκοινωνιών Πρωτευούσης, ανωτ. σελ. 326,15. 21.Ζ.δ.8 Λεωφορεία Περιοχής Πρωτεύουσας